### Beslutning

Christina Schou, Susanne Lauridsen, Johanne Jespersen, Jonas Mathiesen, Nanni Brandt og Clara Gregersen kunne tiltræde indstillingen i overensstemmelse med Magistratens anbefaling.

 Øvli Kjær tog forbehold med henblik på en nærmere drøftelse i byrådsgruppen.

Tildeling af kvote til stor udvalgsvarebutik i [adresse].

### Resumé

Denne indstilling er en opfølgning på muligheden for at kunne etablere to store udvalgsvarebutikker i [adresse], jf. Kommuneplan 2017. Konkret er der et ønske om én udvalgsvarebutik på ca. 3.800 m2, som kan opnås ved en omdisponering af eksisterende butikker i [adresse].

 I henhold til Kommuneplan 2017 kan to af tre store udvalgsvarebutikker på over 2.000 m2 opføres i [adresse] i den aktuelle byrådsperiode 2017-2021.

 Teknik og Miljø anbefaler, at Byrådet tildeler muligheden for at etablere en udvalgsvarebutik på ca. 3.800 m2 i [adresse]. Ombygningen vil kræve en dispensation fra Lokalplan nr. 599, som bestemmer, at butikker ikke må overstige et areal på 1000 m2.

### Indstilling

At 1) en af Kommuneplan 2017’s to muligheder for etablering af udvalgsvarebutikker på over 2.000 m2 i City tildeles projektet for sammenlægning af butikker i [adresse], og

 At 2) at tildelingen udmøntes på baggrund af mulighederne i Kommuneplan 2017.

### Sagens forløb

05-04-2018 Borgmesterens Afdeling påtegning
Fremsendes til Magistraten.
 Borgmesterens Afdeling har ingen bemærkninger til indstillingen.
 09-04-2018 Magistraten
Fremsendes til [adresse] med bemærkning, at Magistraten i mødet den 9. april 2018 anbefaler, at byrådet tiltræder Magistratsafdelingen for Teknik og Miljøs indstilling af 23. marts 2018.

 Øvli Kjær tog forbehold.
 18-04-2018 Aarhus Byråd
Sagens behandling blev udsat  i byrådets møde den 18. april 2018.
 02-05-2018 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 2. maj 2018.
 30-05-2018 Teknisk Udvalg
Christina Schou, Susanne Lauridsen, Johanne Jespersen, Jonas Mathiesen, Nanni Brandt og Clara Gregersen kunne tiltræde indstillingen i overensstemmelse med Magistratens anbefaling.

 Øvli Kjær tog forbehold med henblik på en nærmere drøftelse i byrådsgruppen.